Na osnovu člana 40 stav 1 i 2 Zakona o državnoj imovini (“Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi ( ”Sl. list CG” br .2/18), člana 46 stav 1 tačka 9 Statuta opštine Rožaje (“Sl. list CG-opštinski propisi“, br. 38/18), Odluke o građevinskom zemljištu (“Sl. list CG - Opštinski propisi“, br. 20/11), člana 2 Odluke o Budžetu opštine Rožaje za 2018 godinu (“Sl. list CG - Opštinski propisi“, br. 16/18 )**,** Skupština opštine Rožaje, na sjednici održanoj dana 28.11.2018. godine, donijela je

**O D L U K U**

o prodaji građevinskog zemljišta

**Član 1**

Prodaje se građevinsko zemljište:

- dio katastarske parcele br. 2575/1, na skici označena kao 2575/9, po kulturi livada VI klase u površini od 1500 m2 upisana u Listu nepokretnosti br.344 KO Rožaje, na ime Opštine Rožaje svojina 1/1, po početnoj cijeni od 5,00 eura -1m2.

Predmetna parcela se nalazi van granica Detaljnog urbanističkog plana, ista prema namjeni zahvata zelene i rekreacione površine i pripada 6 (šestoj) zoni podjele građevinskog zemljišta.

-dio katastarske parcele br. 2575/1, na skici označena kao k.p 2575/10 po kulturi livada VI klase-pašnjak u površini od 1500 m2 upisana u Listu nepokretnosti br.344 KO Rožaje, na ime Opštine Rožaje svojina 1/1, po početnoj cijeni od 5,00 eura -1m2.

Predmetna parcela se nalazi van granica Detaljnog urbanističkog plana, i ista prema namjeni zahvata zelene i rekeracione površine i pripada 6 (šestoj) zoni građevinskog zemljišta.

-dio katastarske parcele br. 2733/1 površine 850 m2, na skici označene kao 2733/17, evidentirane u listu nepokretnosti broj 344 KO Rožaje kao svojina Opština Rožaje 1/1 , dio urbanističke parcele broj UP 1, namjene –mješovita namjena, po početnoj cijeni od 15,00 e-1 m2.

-dio katastarske parcele broj 2733/1, površine 2000 m2, na skici označena kao katastarska parcela broj 2733/10, evidentirane u listu nepokretnosti broj 344 KO Rožaje kao svojina Opštine Rožaje 1/1, van granica DUP-a, po početnoj cijeni od 15,00e- 1 m2.

- dio katastarske parcele 1386/1 po kulturi šuma I klase, u površini od 850m2 upisana u listu nepokretnosti broj 344 KO Rožaje na ime Opština Rožaje, svojina 1/1, po početnoj cijeni od 10,00e- 1m2.

Parcela se nalazi u okviru granica DUP-a Zeleni C8 koje su definisane PUP-om, namjena mješovito poslovanje.

-dio katastarske parcele br. 2575/1, na skici označena kao 2575/10, po kulturi livada VI klase u površini od 7255 m2 upisana u Listu nepokretnosti br.344 KO Rožaje, na ime Opštine Rožaje svojina 1/1, i dio kat.parcele broj 2575/1 na skici označena kao 2575/11, upisana u LN 344 KO Rožaje, u površini od 147 m2, na ime Opština Rožaje, svojina 1/1, po početnoj cijeni od 2,50 eura -1m2.

Predmetna parcela se nalazi van granica Detaljnog urbanističkog plana, ista prema namjeni jednim dijelom zahvata zelene i rekreacione površine a drugim dijelom površine šuma i pripada 6 (šestoj) zoni podjele građevinskog zemljišta.

-dio katastarske parcele broj 2676/1, na skici označena kao 2676/9, po kulturi šuma I klase, u površini od 344 m2 i katastarska parcela broj 2676/6, u površini od 306 m2, evidentirane u listu nepokretnosti broj 344 KO Rožaje, na ime Opština Rožaje svojina 1/1, po početnoj cijeni od 30,00e- 1 m2.

Predmetne parcele se nalaze unutar DUP-a „Industrijska zona Zeleni“. Po PUP-u detaljna namjena predmetnog zemljišta je za industriju i proizvodnju.

-dio katastarske parcele broj 2733/1 KO Rožaje, na skici označena kao 2733/11, po kulturi šuma I klase, u površini od 334 m2, evidentirane u listu nepokretnosti broj 344 KO Rožaje, na ime Opština Rožaje, svojina 1/1, po početnoj cijeni od 15,00e-1 m2.

Kat. parcela dijelom zahvata PUP opštine Rožaje, u planu namjene površina namijenjena je za zelene rekreacione površine.

-dio katastarske parcele 1386/1 po kulturi šuma I klase, u površini od 850 m2 upisana u Listu nepokretnosti broj 344 KO Rožaje na ime Opština Rožaje, svojina 1/1, po početnoj cijeni od 10,00e -1 m2. Parcela se nalazi u okviru granica DUP-a Zeleni C8 koje su definisane PUP-om, namjene- mješovito poslovanje.

**Član 2**

Vrijednost predmetnog zemljišta je utvrđena u skladu sa Odlukom o građevinskom zemljištu (“Sl.list CG-opštinski propisi“ br. 20/11) i Izvještaja komisije za procjenu vrijednosti nepokretnosti .

**Član 3**

Nakon donošenja ove odluke Direkcija za imovinu i zaštitu prava opštine Rožaje će raspisati poziv za javno nadmetanje i sprovesti dalji postupak i zaključiti ugovor sa kupcima, pri tom naznačene cijene će se uzeti kao utvrđene početne cijene u postupku javnog nadmetanja.

**Član 4**

Lica iz člana 1 ove Odluke stiču pravo upisa prava svojine na nepokretnostima kod Uprave za nekretnine CG-PJ Rožaje, nakon izmirenja ugovorenih obaveza.

**Član 5**

Porez na promet nepokretnosti i druge finansijske obaveze u vezi sa predmetnim poslom snose kupci.

**Član 6**

Ova odluka stupa na snagu osmog dana od dana objavljivanja u ”Službenom listu CG - Opštinski propisi”.

Broj: 320

Rožaje, 29.11.2018.godine

**SKUPŠTINA OPŠTINE ROŽAJE**

 Predsjednik Skupštine,

 Almir Avdić, s. r.